水貨

水貨，雅稱平行進口貨，係指通過合法或唔合法嘅渠道，繞過當地貨物嘅總代理而入口嘅貨物，通常水貨係冇原廠保養嘅。有代理同保養嘅叫「行貨」。

水貨有別於冒牌貨、A貨／B貨，或者老鼠貨，本地嘅水貨係某外地嘅原裝正貨。水貨嘅售價通常平過行貨，但係有啲情況下水貨會貴過行貨，例如當行貨有排都未輪到某地區賣而當地又好多人想要，噉樣水貨就會貴過行貨嘞，基本上係睇地區需求嚟定價錢，買賣某啲水貨，位於接近走私嘅灰色地帶——可以由外地帶入境自用，不過轉賣畀人哋就犯法。

水貨貿易通常會令到政府收少咗稅，亦都搶走咗正式代理商嘅生意，重可能會拖低行貨價格以及影響其銷路；買水貨嘅多數係食得鹹魚抵得渴之徒，皆因商販多數會坦誠噉樣話畀客人知道有乜嘢風險，甚至代替正式代理商，提供條款稍遜嘅維修服務。

水客

國際貿易
生意模式